बेरोजगारी की समस्या से निबटने एकजुट हों युवा
बढ़ती बेरोजगारी की समस्या से निबटने के लिए प्रदेश की भाजपा सरकार के खिलाफ युवाओं को एकजुट होकर आवाज उठानी होगी, तभी सरकार बेरोजगारी की समस्या दूर कराने के लिए कोई कदम उठाएगी। यह आव्हान समाजवादी पार्टी युवजन सभा की जिला बैठक में पार्टी पदाधिकारियों ने किया। बुधवार दोपहर को शास्त्री पार्क में हुई बैठक की अध्यक्षता सभा के जिलाध्यक्ष अनिल शर्मा ने की। मुख्य अतिथि सपा जिलाध्यक्ष संजय सिंह तोमर, विशिष्ट अतिथि डॉ. इमरान शेख थे।
बैठक में भागीरथ मीना को गुना और बमोरी विधानसभा की जिम्मेदारी मनोज सिंह यादव को सौंपी गई। जनवरी में युवजन सभा के प्रदेशाध्यक्ष दीपक शर्मा के आगमन की तैयारियों के लिए भी चर्चा की गई। बैठक में जितेंद्र रजक, सूरज चिंगारी, मुनेश, विक्की ठाकुर, मोंटी महाराज, अतुल जाट, राजेंद्र धाकड़, भइया यादव, श्यामसुंदर सेन, नंदू लोधा, हुमेद खान, रावन नायक, विट्ठल मीना सहित अन्य लोग मौजूद थे।
शास्त्री पार्क में हुई सपा युवजन सभा की बैठक में चर्चा करते हुए पदाधिकारी व कार्यकर्ता।
hin_Deva hin_Deva hin_Deva hin_Deva